# ΠΑΡΑΡΤΗΜΑ Β' - ΤΕΧΝΙΚΕΣ ΠΡΟΔΙΑΓΡΑΦΕΣ - ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

Να έχει χωρητικότητα επαρκή για φύλαξη 380 περίπου ασκών αίματος 450ml (περίπου 650 λίτρα)

Να φέρει 6-7 συρτάρια από ανοξείδωτο χάλυβα (ώστε να καθαρίζονται εύκολα ), με χωρίσματα για την τοποθέτηση των ασκών αίματος. Τα συρτάρια αυτά να έχουν μηχανισμό ώστε να σύρονται εύκολα μέχρι τέλους.

Να φέρει γυάλινη πόρτα με διπλό αντιθαμβωτικό τζάμι που κλείνει αεροστεγώς. Η πόρτα να κλείνει αυτόματα όταν η γωνία ανοίγματος είναι μικρότερη από 90 μοίρες. Να διαθέτει εσωτερικό φωτισμό από LED στην καμπίνα. Ο θάλαμος να είναι εσωτερικά κατασκευασμένος από ανοξείδωτο χάλυβα με στρογγυλεμένες γωνίες για εύκολο καθάρισμα και να διαθέτει ανεμιστήρες για σωστή και ομοιόμορφη κατανομή της ψύξης.

Να έχει θερμοκρασία +4 C με δυνατότητα ρύθμισης από +2 έως +6 C σε θερμοκρασίες περιβάλλοντος από 10-35 C . Να διαθέτει ηλεκτρονικό σύστημα σύγχρονης τεχνολογίας με μικροεπεξεργαστή για ρύθμιση της θερμοκρασίας του θαλάμου , άνω και κάτω όριο θερμοκρασίας του συναγερμού με βήματα του 1C , ψηφιακή ένδειξη θερμοκρασίας και διακόπτη και οθόνη με αναγραφή μηνυμάτων σε περίπτωση συναγερμού.

Να φέρει καταγραφικό συνεχούς καταγραφής της θερμοκρασίας υποστηριζόμενο από μπαταρία ώστε να συνεχίζει η λειτουργία του και σε περίπτωση διακοπής του ρεύματος.

Να έχει αισθητήρες θερμοκρασίας βυθισμένους σε κατάλληλο διάλυμα γλυκερίνης (που μιμείται την θερμοχωρητικότητα των ασκών αίματος) ώστε να μην καταγράφει μεταβολές θερμοκρασίας του αέρα όταν ανοίγει η πόρτα του ψυγείου.

Να έχει σύστημα με οπτικοακουστικό συναγερμό για προειδοποίηση μεταβολής της θερμοκρασίας σε περίπτωση υπέρβασης των ορίων θερμοκρασίας ( άνοδος –πτώση). Επίσης ο οπτικοακουστικός συναγερμός εκτός από την περίπτωση υπέρβασης των ορίων θερμοκρασίας που έχουν τεθεί να ενεργοποιείται και στις περιπτώσεις διακοπής ρεύματος , ανοικτής πόρτας κλπ. και να υπάρχει δυνατότητα σύνδεσης και με εξωτερικό σύστημα συναγερμού. Να διαθέτει μπαταρία για την λειτουργία του ηλεκτρονικού συστήματος , του συναγερμού και του εσωτερικού φωτισμού του θαλάμου στις περιπτώσεις διακοπής ρεύματος.

Να φέρει καταγραφικό θερμοκρασίας 7 ημερών.

Να έχει σύστημα αυτόματης απόψυξης

Με ειδικό μηχανισμό για μείωση τυχόν συμπύκνωσης των υδρατμών και δημιουργίας πάγου. Με ψυκτικό μέσο ελεύθερο από CFC/HCFC (τύπος R134a ).

Να διαθέτει 4 ροδάκια για εύκολη μετακίνηση που να διαθέτουν και φρένο για την ακινητοποίηση του ψυγείου στην θέση τελικής εγκατάστασης

Επίσης θα εκτιμηθεί η δυνατότητα σύνδεσης με ηλεκτρονικό υπολογιστή για απομακρυσμένη καταγραφή και παρακολούθηση της θερμοκρασίας.

Να ανταποκρίνεται στα διεθνή standards (DIN 58371 , FDA , AABB κλπ ) και να πληροί τις διεθνείς προδιαγραφές ασφαλείας και τις προδιαγραφές ασφαλείας της Ευρωπαϊκής Ένωσης. Ο προσφερόµενος εξοπλισµός θα πρέπει να φέρει σήµανση CE και ο κατασκευαστικός οίκος του εξοπλισµού θα πρέπει να διαθέτει πιστοποίηση σύµφωνα µε το πρότυπο ISO 13485 (να κατατεθούν τα σχετικά πιστοποιητικά).

Ο προµηθευτής πρέπει να πληροί τις διατάξεις της Υπουργικής απόφασης ∆Υ8δ/Γ.Π. οικ./1348 «Αρχές και κατευθυντήριες γραµµές περί ορθής πρακτικής διανοµής ιατροτεχνολογικών προϊόντων» (ΦΕΚ 32/Β/16.01.2004) και να έχει πιστοποιηµένο σύστηµα ποιότητας κατά ISO 9001 και ISO 13485 για τη διανοµή κα την τεχνική υποστήριξη ιατροτεχνολογικού εξοπλισµού. Για το λόγo αυτό στις προσφορές θα πρέπει να υπάρχουν συνηµµένα έγκυρα πιστοποιητικά κοινοποιημένου οργανισμού από τα οποία να προκύπτει ότι πληρούνται οι όροι της παρούσας παραγράφου.

Θα πρέπει να υπάρχει στην Ελλάδα πλήρες και οργανωμένο τµήµα τεχνικής υποστήριξης, µε κατάλληλα καταρτισμένο τεχνικό προσωπικό, πιστοποιημένο και εξουσιοδοτηµένο από τον κατασκευαστικό οίκο για την επισκευή και συντήρηση της προσφερόμενης συσκευής. Να γίνει περιγραφή του τµήµατος τεχνικής υποστήριξης (διεύθυνση έδρας, εμπειρία, στελέχωση προσωπικού κλπ). Θα εκτιμηθεί αν υπάρχει τμήμα τεχνικής υποστήριξης στην Κρήτη. Να καλύπτεται µε εγγύηση καλής λειτουργίας δύο (2) ετών τουλάχιστον. Να καλύπτεται από ανταλλακτικά και service για (10) δέκα έτη τουλάχιστον.